زندمان جَـؤریں بدانی ساهگ ءَ
 ( گل خان نصیر ءِ پلین ارواح ءَ )
 زندمان جَـؤریں بدانی ساهگ ءَ تژن ـ
ٹاکور و گلامی ءِ بیت مَیار
 وشنیتک اِش بیم په چم کشی دَینت
 دیمرئی ءِ راه و روچ اِش بنت گار
 مَؤتے بیت لؤپ زند ءِ پهنات و تکاں
 جیل و بند بیت یا بَز و شتکین تلار
 واهگان اِش په مراداں شـَنک جن انت
 بنت سرجهل راج ءِ پدریچیں مزار
 دپتر و پَهراں و نام اِش بنت مجاں
 رؤژناییں رؤچ بنت اِش شپ تهار
بیم و پاترپ و زراب بیت هر گوئر ءَ
 نے گـَت اِش بیت په وتا و نئیکه سار
 هر گوئر ءَ چارئے گلامی ءِ ماں بند
 راج ءِ گِهگیریں سران اِنت سد شکار
 راه پولیت سنگتاں و سرجن اِت
 راج ءِ پهوال ، شپچراگیں زانتکار
 نے بدانی کس مَهار ءَ راه بارت
 نے شگاناں ششت بنت په هِیرّ و هار
 آجویی انت آجویی انت آجویی
 راج ءِ درداں انسر انت تاں، بیت بهار
 سوب ٹـِک دنت ماں بلوچ ءِ هَند و ڈیه
 همتاں بنت گر که زانت ءِ بور سوار
 کریم بلوچ ـ تهل
 استخانف ـ اک
زندمان جَـؤریں بدانی ساهگ ءَ۔ ۔ ۔ ۔ میر گل خان نصیر ءِ نام ءَ کریم تھل ءِ پربند